Diari Oficial de la Generalitat Valenciana


Sumari del DOGV 9444, del 07-10-2022 (2022/8866)

Informació pública del procediment de declaració d'incompliment del deure d'edificar i règim d'edificació forçosa sobre el solar situat al carrer En Roda, número 7.
--------------------------------------------------------------------------------------------------------------------------------------------------------------------

### Dades del document

Número de DOGV
:   9444

Data del DOGV
:   07-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8866


Data del document
:   28-09-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del procediment de declaració d'incompliment del deure d'edificar i règim d'edificació forçosa sobre el solar situat al carrer En Roda, número 7. [2022/8866]  
De conformitat amb el que es disposa en l'article 194 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell, l'ordre d'edificació se sotmetrà a informació pública pel termini d'un mes anunciant-se en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultàniament o prèviament de manera expressa a la propietat i als titulars de drets reals, per la qual cosa es fa públic el següent:  
La tinenta d'alcalde de Manteniment i Obres d'Infraestructura/Planificació i Gestió Urbana/Relacions Institucionals/Envelliment Actiu, en virtut de delegació conferida per la Resolució 208 de 15 de juliol de 2022, ha dictat la Resolució GL- 4852 de data 14 de setembre de 2022, que en la part dispositiva diu el següent:  
  
I. Ordenar l'edificació a la propietat del solar situat al carrer En Roda, núm. 7, amb referència cadastral 5634704YJ2753D, per haver superat el termini de dos anys per a edificar referit en l'article 194 del TRLOTUP, havent de sol·licitar llicència i prestar garantia en els termes previstos en l'apartat «II. 2» de la part dispositiva de la present proposta.  
Les condicions urbanístiques de la parcel·la l'edificació de la qual s'ordena són les indicades en l'informe de circumstàncies urbanístiques obrant en l'expedient, que es resumixen en:  
  
Parcel·la del carrer En Roda, núm. 7  
Dades RMSER: llibre principal, tom I, secció solars, finca núm. 23.  
  
Dades situació: Districte Ciutat Vella Barri del Carme.  
Dades cadastrals: RC 5634704YJ2753D  
Dades registrals:  
- Registre de la Propietat núm. 10 de València  
- inscripció descrita en el punt primer de la part dispositiva  
Dades administratives: expedients 03686/2003/320 i 03563/2021/29  
  
Ordre d'edificació: Resolució núm. U-5196, de 31 de juliol de 2001.  
  
Condicions urbanístiques:  
- Classificació: Sòl urbà.  
- Qualificació: CHP-111 Conjunt Històric Protegit Ciutat Vella  
- Superfície: 134,57 m²  
- Ús global: residencial plurifamiliar  
  
- Altures permeses: 4  
La parcel·la situada al carrer En Roda, núm. 7 es troba inscrita en el Registre de la Propietat núm. 10 de València, de la següent manera:  
- Finca de València Secció Serrans núm. 726/A, inscrita en el tom 2452, llibre 52, foli 100 i inscripció núm. 21, de data 1 de desembre de 2003.  
- Finca de València Secció Serrans núm. 726/B, inscrita en el tom 156, llibre 7, foli 140, inscripció 2a de data 26 d'agost de 2003.  
  
- Finca de València Secció Serrans núm. 726/C, inscrita en el tom 2452, llibre 52, foli 101, inscripció 22a de data 3 de març de 2004 i 23a de data 17 de març de 2004.  
- Finca de València Secció Serrans núm. 726/D, inscrita en el tom 2452, llibre 52, foli 100 i inscripció 19a de data 13 de març de 2002.  
  
- Finca de València Secció Serrans núm. 726/E, inscrita en el tom 2452, llibre 52, foli 100 i inscripció 18a de data 5 de març de 2002.  
  
- Finca de València Secció Serrans núm. 726/F, inscrita en el tom 631, llibre 20, foli 89 i inscripció 14a de data 9 de novembre de 1993.  
- Finca de València Secció Serrans núm. 726/G, inscrita en el tom 2452, llibre 52, foli 100, inscripció 15a de data 4 d'agost de 1994 i inscripció 20a de data 19 d'abril de 2002.  
- Finca de València Secció Serrans núm. 726/H, inscrita en el tom 2452, llibre 52, foli 101, inscripció 22a de data 3 de març de 2004 i inscripció 23a de data 17 de març de 2010.  
- Finca de València Secció Serrans núm. 726/I, inscrita en el tom 2452, llibre 52, foli 101, inscripció 11a de data 23 de gener de 1979 i inscripció 24a de data 23 de maig de 2014.  
- Finca de València Secció Serrans núm. 726/J, inscrita en el tom 2452, llibre 52, foli 99, inscripció 16a de data 26 de febrer de 2002 i inscripció 16a de data 26 d'agost de 2003.  
  
II. Notificar a la propietat i altres titulars de drets reals, els qui, en el termini de dos mesos comptats des de la notificació, podran optar per:  
  
1. Realitzar les al·legacions que tinguen per convenient.  
2. Comprometre's a sol·licitar llicència en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en aquesta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
III. Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
L'expedient es troba a la disposició dels interessats per al seu examen i consulta en la seu electrònica de l'Ajuntament de València, sede.valencia.es, entrant en «Carpeta ciutadana - Els meus expedients».  
  
IV. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà amb les següents conseqüències de conformitat amb l'article 194.5.b del TRLOTUP, que amb caràcter general són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'art. 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
V. Als efectes previstos en els articles 179 i 194.3 del TRLOTUP, i una vegada notificats els propietaris, procedisca's a la inscripció de la present ordre d'edificació recaiguda sobre l'immoble situat al carrer En Roda, núm. 7 en el Registre Municipal de Solars i Edificis a Rehabilitar, i a la comunicació de la present Resolució al Registre de la Propietat.  
  
  
VI. Donar trasllat als serveis de Llicències Urbanístiques d'Obres d'Edificació, Gestió Urbanística i Activitats.  
  
València, 28 de setembre de 2022.- El secretari d'Àrea I: Manuel Latorre Hernández.